Ylös – Alas – Ylös – Alas – Ylös
2025-04-08 10:00, 2025-04-09 10:00 (Europe/Helsinki) | Kuopion Kaupunginteatteri, Niiralankatu 2, Kuopio, 70600, Suomi
Ylös – Alas – Ylös – Alas – Ylös on vuorovaikutteinen liikekokemus lapsille ja vanhemmille. Teos tutkii kehon ja tunteiden välistä suhdetta, saaden hyppimään ilosta.
Omaperäinen formaatti ”workformance” alkaa liikuntatyöpajalla ja jatkuu esitykseen, jossa nuorista tulee liikkeen päähenkilöitä.
Suositusikäraja: 3. Kesto 45min, josta 30min esitystä ja 15min ohjattua vuorovaikutusta.
Liput

25,50 € peruslippu
21,50 € eläkeläinen
15,50 € opiskelija, työtön, alle 16-v.
10,50 € opiskelijoiden viime hetken lippu, esityspäivänä ostettu
Avustajat veloituksetta, mutta heilläkin on oltava paikkalippu.
Hinnat sisältävät teatterin palvelumaksun 3,50 € / lippu. Palvelumaksut vaihtelevat ostopaikasta riippuen. Narikka on maksuton.
Osta liput>>

Välierät: Puijo Wolley – Pölkky Kuusamo
2025-04-08 18:30 | Luola – Savilahden liikunta- ja tapahtumakeskus, Loistekatu 12, Kuopio, 70210
Kotipeli ISLVI Areenalla Puijo Wolleyn kohdatessa Pölkky Kuusamon tiistaina 8. huhtikuuta!
Liput

17 € aikuiset
12 € opiskelija, eläkeläinen, varusmies
50 € VIP-lippu
Vapaa pääsy alle 18-v.
Lippujen hintaan lisätään palvelumaksut
Osta liput>>

Starman
2025-04-08 19:00 | Kuopion Kaupunginteatteri, Niiralankatu 2, Kuopio, 70600, Suomi
Martti Suosalon monologiesitys luonnon ja ihmisen suhteesta ja epäinhimillisistä voimista, jotka ovat tuhoamassa luontoa.
Synkän aiheen ohessa nähdään myös huumoria Suosalon esittämien hahmojen vallatessa lavan. Juha Kauppisen kirjoittamassa näytelmässä avaruudesta saapuva Starman tunkeutuu suomalaiseen sirkustelttaan mellastamaan kesken monologiesityksen.
Kesto noin 2h, sisältäen väliajan.
Liput

40 € peruslippu
37 € eläkeläiset, työttömät, opiskelijat, varusmiehet, alle 16-vuotiaat
33 € ryhmät (väh. 20 hlöä), pyörätuolit
Avustajat ilmaiseksi, mutta heilläkin on oltava paikkalippu
Hinnat sisältävät teatterin palvelumaksun 3,50 € / lippu. Palvelumaksut vaihtelevat ostopaikasta riippuen. Narikka on maksuton.
Osta liput>>

Taidevartti: Koloristi kylässä
2025-04-09 13:00 - 13:15 | KUMMA, Kauppakatu 35, Kuopio, 70100
Tervetuloa taidevartille mukaan uppoutumaan Koloristi kylässä -näyttelyn teoksiin!
Taidevarteilla kohdennetaan katse neljännestunniksi yhteen Martti Airion taidekokoelman teokseen ja kuunnellaan museoammattilaisen ajatuksia. Taidevartilla voit nauttia taiteesta omalla tavallasi – voit joko vain kuunnella ja keskittyä teoksen maailmaan tai osallistua aktiivisesti kysellen ja kommentoiden.
Taidevartti sisältyy Kuopion taidemuseon pääsymaksuun 5/10 €, alle 18-vuotiaat ilmaiseksi ja Museokortti käy maksuvälineeksi.

Ompeluseurat: Vetoketjupaja & kanteletaidetta
2025-04-09 14:00 - 18:30 | Kuopion Museo, Museokatu 1, Kuopio, 70100
Vetoketju on usein vaatteen heikoin osa, mutta korjaus ja vaihto voi onnistua melko helpostikin ilman kaikkien ompeleiden avaamista. Tule vetoketjupulmiesi kanssa hakemaan neuvoja korjauspajasta! Teemasta riippumatta voit tulla kaikenlaisten korjaustöiden kanssa. Korjausaktiivit neuvovat korjaamisen alkuun.
Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja korjaamiseen paikkakankaita, lankoja ja hyvässä lykyssä kierrätetty vetoketju. Voit tuoda käyttöön ja kiertoon myös omia materiaaleja.
Illan esiintyjä on karjalaiseen kanteleperinteeseen syventynyt kanteletaiteilija Jenni Venäläinen. Keikalla kuultavat omat sävellykset ja improvisaatiot pohjautuvat tuon perinteen vähäeleiseen, rytmiseen ja improvisatoriseen maailmaan. Erityisesti Jenniä kiehtoo perinne, jossa kanteleilla imitoitiin kirkonkelloja. Esitysaika klo 17.30.
Tapahtuma on maksuton.
Korjaaminen on arjen juhlaa! Tämä tapahtuma osa Kuopio250 ohjelmistoa ja saanut juhlavuoden tuotantotukea. Yhteistyössä Jätekukko, Kantti, Elävä säätiö ja ITAK
Ohjelmamuutokset ja täydennykset mahdollisia.
Lisätietoja Instagramista @ompeluseurat.

Taidetyöpaja sukupuoli- ja seksuaalivähemmistöön kuuluville
2025-04-09 17:00 - 19:00 | Kuopion Museo, Museokatu 1, Kuopio, 70100
Drawing Out Loud – Taidetyöpaja sukupuoli- ja seksuaalivähemmistöön kuuluville.
Aikuisille suunnatuissa työpajoissa tutkimme maailmaa piirtäen, sekä erilaisten kuuntelu- ja aistimisharjoitteiden kautta. Pohdimme kehollisuutta, monimuotoisuutta, erilaisissa tiloissa olemista ja sitä, miten koemme itsemme niissä. Tänä keväänä työskennellään erilaisten kuunteluharjoitusten parissa ja pohditaan vuorovaikutusta, sekä eri lajien tapoja olla toisiinsa yhteydessä. Aloitetaan vuosi käymällä yhdessä läpi millaisia työpajoja on tulossa.
Keskeistä työskentelyssä on vuorovaikutteisuus ja mahdollisuus luoda tila, jossa queeriksi* itsensä kokevat, voivat ilmaista itseään ja tutustua toisiinsa tekemisen kautta, sekä etsiä ja löytää itselle sopivia taiteellisen ilmaisun muotoja. Tule mukaan ja tuo ystäväsi!
Työpajat ovat osallistujille maksuttomia. Aiempaa osaamista tai kokemusta taiteellisesta työskentelystä ei tarvita. Työpajojen ikäraja on 18 vuotta.
Taidetyöpaja järjestetään keskiviikkoiltaisin Kuopion museolla katukerroksen oppimistilassa seuraavina päivinä:
12.2. / 25.2. / 12.3. / 26.3. / 9.4. / 23.4. / 7.5 ja 14.5
Ilmoittaudu 12.2. mennessä osoitteessa : emmavilina@gmail.com

****

in english
Drawing Out Loud
Art workshops for queer people
In the workshops aimed at adults, we explore the world by drawing and through various listening and sensing exercises. We reflect on physicality, diversity, being in different spaces and how we perceive ourselves in them. This spring, we will work on various listening exercises and think about interaction between human and non-human. Let’s start the year by going through together what kind of workshops are coming up.
The key to working is interaction and the opportunity to create a space where those who perceive themselves as queer* can express themselves and get to know each other through making, as well as search and find suitable forms of artistic expression. Come along and bring your friends!
The workshops are free of charge for the participants. Previous knowledge or experience in artistic work, neither tools are not required. The age limit for the workshops is 18 years.
Wednesday evenings at the Kuopio museum. in learning mode on the following days:
12.2. / 25.2. / 12.3. / 26.3. / 9.4. / 23.4. / 7.5 and 14.5p
Register on 12.2. by at: emmavilina@gmail.com

Kansalaisopiston elävän musiikin illat
2025-04-09 19:00 - 22:00, 2025-04-10 19:00 - 22:00 | Pannuhuone Gust. Ranin, Kauppakatu 25, Kuopio, 70100
Kuopion kansalaisopiston bändikurssilla kasatut bändit esittävät kurssin päätöskeikat seitsemän yhtyeen voimin Pannuhuoneella 9.-10. huhtikuuta.
Illat klo 19 alkaen. K-18.
Vapaa pääsy!

Karaoketanssit: DJ ANNA
2025-04-09 20:00 - 23:00 | Kylpylähotelli Kunnonpaikka, Jokiharjuntie 3, Vuorela, 70910, Suomi
Keskiviikkoilta Kunnonpaikassa tarkoittaa karaoketansseja!
DJ Anna luo tunnelman ja tahdittaa illan monipuolisella musiikilla – sinä päätät, mitä lauletaan. Lähde tanssilattialle tai tartu mikkiin ja esittele oma hittibiisisi.

Tanssit: Leif Lindeman & Rosette
2025-04-09 20:00 - 23:55 | Kylpylähotelli Rauhalahti, Katiskaniementie 8, Kuopio, 70700, Suomi
Kylpylähotelli Rauhalahden keskiviikkotansseissa Leif Lindeman & Rosette. Karaoke Club R. Tanssit ja karaoke klo 20-01.
Liput 19 € (majoittujat 15 €).

Myyttinen vartti
2025-04-10 15:00 - 15:30 | Kuopion Museo, Museokatu 1, Kuopio, 70100
Myyttiset vartit tarjoavat lyhyehköjä ja ytimekkäitä tietoiskuja Myyttiset – metsän kätköissä -näyttelyn teemoihin liittyen. Varteilla tutustutaan esimerkiksi arkeologisiin löytöihin, geologisiin ilmiöihin, sekä kansanperinteen ja -uskon erityispiirteisiin ja ihmeellisyyksiin.
Tervetuloa kuulolle torstaisin klo 15! Vartille pääsee mukaan museon pääsylipulla.
27.3.2025 klo 15 Salamaniskuja ja tulipaloja vastaan – kivikautisen esineiden käyttö taikuudessa ja lääkinnässä
Mikä kiviesine on? Ja miksi sillä katsottiin olevan parantavia ominaisuuksia? Kivikautisiin esineisiin on liitetty erilaisia uskomuksia ja tarinoita, joilla kiviesineiden synty ja olemassaolo haluttiin selittää. Kiviesineisiin liitettiin myös uskomuksia niiden parantavista ja suojaavista ominaisuuksista.
3.4.2025 klo 15 Pirunpelloista hiidenkirnuihin
Geologisen luonnonperinnön myyttisyys: millaisia syntytarinoita kansanperinteessä on keksitty eri geologisille muodostumille ja piirteille, ja mikä on totuus myyttien taustalla?
10.4.2025 klo 15 Varhaisimmat muistiin kirjoitetut loitsut Pohjois-Savosta
Itäsuomalainen loitsuperinne säilytti pitkään elinvoimansa. Sitä tallentui erilaisiin lähdeaineistoihin satojen vuosien ajan. Tule tutustumaan kaikkein vanhimpiin pohjoissavolaisiin loitsuihin!
17.4.2025 klo 15 Metsän väki
Karhun hampaat ja kynnet, metsälähteet, uhrilehdot, käärmeet… Muun muassa näitä asioita ja paikkoja on pidetty kansanperinteessä väkevinä. Mutta mitä kansanuskon väki ylipäätänsä on, mistä kaikkialta sitä löytyy, ja mihin sitä tarvitaan?
24.4.2025 klo 15 Käärmeiden käräjäkivet ja uhrikupit – kivet ja kalliot suomalaisessa kansanuskossa
Mitä mineraaleja ja kivilajeja väekkäiksi koetuista kivistä ja kallioista löytyy, ja miten ne ovat syntyneet? Ovatko uhrikuppeina käytetyt painaumat kivissä ja kallioissa syntyneet luonnollisesti vai ovatko ne ihmiskätten töitä?
8.5.2025 klo 15 Kristillisyyden varhainen vaikutus Pohjois-Savon kansanuskoon
Kansanuskoon liittyvät tiedot ja tavat siirtyivät sukupolvelta toiselle. Jokainen aika lisäsi niihin omat kerroksensa. Millaisen jäljen maailmankuvan mullistanut kristinusko jätti paikalliseen perinteeseen?
15.5.2025 klo 15 Kansanuskon kauheudet
Kuka on syypää tauteihin, kuka houkuttelee äkkinäiset järven syövereihin hukuksiin, millaista porukkaa kalmanväki oikein on? Tämänkertaisella vartilla perehdytään muutamiin kansanuskon ikävämpiin hahmoihin.
22.5.2025 klo 15 Myyttien viestit menneisyydestä
Välittyvätkö muinaiset luonnonkatastrofit meillä ja maailmalla myyttisissä tarinoissa? Onko Väinämöisen polvenhaavasta kertovassa kansanrunossa yhteys vedenpaisumusmyytteihin ja edelleen todellisiin tapahtumiin, esimerkiksi Vuoksen puhkeamiseen noin 6000 vuotta sitten?

Sir Elwood Duo | Show & Dinner
2025-04-10 19:00 - 22:00 | Ohjelmaravintola Maxim, Haapaniemenkatu 34, Kuopio, 70110, Suomi
Sir Elwoodin Hiljaiset Värit -yhtyeestä tutut Juha Lehti & Juha Saaresaho maalailevat duossaan hiljaisista väreistä tutuilla elementeillä kuvaa tästä maailmasta yksilön kannalta. Luvassa on musiikillinen matka koskettavien tarinoiden, kauniiden melodioiden ja sielukkaan soitannan merkeissä yli kolmen vuosikymmenen kokemuksella.
Show & Dinner
Maksimoi keikkakokemuksesi yhdistämällä ruokailu esitykseen Ohjelmaravintola Maximissa. Osta illallislippu ennakkoon ja saat istumapaikat salissa koko illan ajaksi. Laadukas Show & Dinner menu tarjoillaan pöytään esityksen aikana.

Illallinen 45€ (ei sisällä tapahtumalippua)
Katso menu ja osta illallinen>

Aikataulu ja liput

Ennakkoliput 34,50€(sisältää palvelumaksun), osta tiketti.fi>
Ovelta 36€, mikäli jäljellä
Maxim avautuu klo 16.00
Ovet saliin avataan klo 19.00
Illallinen klo 19.00
Showtime klo 20.00

Tapahtuman ikäraja K-18.

Stand Up: Itä-Suomen hauskimmat
2025-04-10 20:30 - 22:00 | Hophaus Tahko, Tahkonrinteenkatu 7, Tahkovuori, 73310
Hophaus Tahkon Stand Up -torstai: Itä-Suomen Hauskimmat!
Esitys on itäsuomalaisten stand up -koomikoiden yhteisponnistus, joka tuo lavalle mie- ja miä-alkuista komiikkaa. Tahkolla Stan up -torstaissa mukana ovat Janne Hyttinen, Jyri Tumanoff, Joona Kotilainen ja Salla Avelin.

Showtime klo 20:30, K-18.
Liput 15€, osta ennakkoon:

Break Sokos Hotel Tahkon vastaanotosta
Hophaus Tahkon tiskiltä
Lippu.fi

Ryhmämyynti sales.peeassa@sok.fi
Lippuja saatavilla klo 20 alkaen myös ovelta, ellei ole loppuunmyyty.

Vilma Alina
2025-04-10 23:00 | Ravintola Piazza, Sääskiniementie 560, TAHKOVUORI, 73310, Suomi
Piazzan torstaissa: Vilma Alina!

Liput 18€, sis. narikan | Ennakkoon Tiketistä
Ovet auki klo 22, showtime 23.00. K-18.
VIP -pöydät alk. 350€, varaa tästä
VIP -sauna alk. 250€/2h, varaa tästä

Katso myös:

Tahkon tapahtumakalenteri
Eero & HP Tour 11.-12.4.
Banked Slalom SM 11.-12.4.
Extremerun 12.4.

Eero & HP Tour
2025-04-11 - 2025-04-12 | Tahko Mountain, Tahkolaaksontie 1, TAHKOVUORI, 73310
Eero & HP Tour 2025 rantautuu Tahkolle 11.-12.4.2025 ja luvassa on matalan kynnyksen kisailua, hyvää fiilistä, yhdessä tekemistä ja hauskanpitoa. Kaksipäiväinen tapahtuma on maksuton ja sopii kaiken tasoisille aloittelijoista harrastajiin ja kisafiiliksellä laskeville.
Samana viikonloppuna Tahkolla lasketaan myös Banked Slalomin SM -kisat ja tapahtumien aikataulut limitetään niin, että voit halutessasi osallistua molempiin. Superviikonloppu kutsuu – kerää porukka, varaa majoitus ja seuraa tarkempien tapahtuma-aikataulujen vahvistumista kanaviltamme!
3 yötä 2 hinnalla
Kolme yötä kahden hinnalla -kampanja on voimassa uusiin varauksiin aikavälillä 10.-14.4.2025. Klikkaa kauppaan – alennus aktivoituu ostoskorivaiheessa kampanjakoodilla: EEROHP25.

Suomi Cup 2025 – Banked Slalom SM
2025-04-11 - 2025-04-12 | Tahko Mountain, Tahkolaaksontie 1, TAHKOVUORI, 73310
Suomi Cup 2025: Banked Slalom SM Tahko – Kallistettuja kurveja, aurinkoa, hyvää fiilistä ja itsensä voittamista!
Banked Slalom SM 2025 kisaillaan tuttuun tapaan Syöksy-ja Vauhtirinteen tuolihissin tuntumassa olevalla radalla. Perjantaina luvassa on avoimet harjoitukset ja kallistettujen kurvien Suomen mestaruudet ratkotaan lauantain pääpäivänä. Kilpailu on Suomen Lumilautailuliitto Flatin Suomi Cup 2025 -kiertueen päätöskilpailu, joten myös juhlat ovat sen mukaiset!
Avoimen sarjan lisäksi omat luokkansa on sekä lapsille että adaptivelle ja aiempien vuosien tapaan rata tehdään kaiken tasoiset laskijat huomioiden.
Katso tapahtuman tarkemmat aikataulut tahko.comista.
Tarkemmat tiedot ja ilmoittautuminen, seuraa Suomen Lumilautaliiton verkkosivuja.
Kyseessä on varsinainen Lumilautailun Superviikonloppu, sillä samana viikonloppuna Tahkolla järjestetään myös Eero & HP Tour. Tapahtumien aikataulut on suunniteltu mukavasti limittäin, joten ennätät mukaan molempiin.
Katso myös:

Varaa majoitus
Tahkon tapahtumakalenteri
Eero & HP Tour 12.-13.4.2024

Minä soitan harmonikkaa -kilpailu
2025-04-11 - 2025-04-13 | Kuopion Musiikkikeskus, Kuopionlahdenkatu 23, Kuopio, 70100
Huhtikuun toisena viikonloppuna Kuopion Musiikkikeskuksessa pauhaavat harmonikkojen palkeet! Tervetuloa seuraamaan valtakunnallista lasten ja nuorten Minä soitan harmonikkaa -kilpailua 11.–13.4.2025!
Kuopion Musiikkikeskukselle odotetaan saapuvaksi kaikkiaan noin sata nuorta harmonikkataituria eri puolilta Suomea, myöskin paikallisia musikantteja on ilmoittautunut kisaan mukaan. Ikäsarjoja on kuusi, osallistujien ”ikähaitari” on alle kouluikäisistä 18–19 -vuotiaisiin jo miltei ammattitasoisiin nuoriin. Etenkin ylimmissä sarjoissa taso on kansainvälisestikin arvioituna erittäin korkea. Kuulijoille on tarjolla monipuolinen tyylikattaus polkasta Bachiin ja lastenlaulusovituksista moderneihin harmonikalle sävellettyihin teoksiin. Kolmessa ikäsarjassa on pakollisina kappaleina Kuopion konservatorion harmonikkalehtorin ja myöskin Harmonikansoiton opettajat ry:n hallituksen jäsenen Petri Makkosen sävellyksiä. Kilpailutapahtumien ohessa yleisöllä on myös mahdollisuus tutustua harmonikkamyyntinäyttelyyn, ostaa harmonikkanuotteja sekä nauttia Valohallissa välipalaa.
Perjantaina 11.4. kisat alkavat klo 12, lauantaina ja sunnuntaina klo 10.
Kaikkiin tilaisuuksiin on vapaa pääsy! Käsiohjelma 10 €.
Tapahtuman järjestää Harmonikansoiton opettajat ry yhdessä Suomen Harmonikkainstituutin, Suomen Harmonikkaliiton sekä Kuopion konservatorion ja muiden paikallisten yhteistyökumppaneiden kanssa.

Terveys- ja hyvinvointimessut
2025-04-11 09:00 - 14:00 | Savonia, Microkatu 1, Kuopio, 70120
Tervetuloa Savonian terveys- ja hyvinvointimessuille, jossa saat lisää tietoa mm. ravinnosta ja aktiivisuuden merkityksestä hyvinvoinnille. Tilaisuus järjestetään Savonian Microkadun kampuksen Kampussydämessä perjantaina 11.4.2025 klo 9-14.
Tilaisuus on kaikille avoin ja maksuton.
Ohjelma

11.00 Uudet ravitsemussuositukset. Henna Lehikoinen TtM, laillistettu ravitsemusterapeutti, TKI asiantuntija, Savonia ammattikorkeakoulu.
11.30 Fyysisen aktiivisuuden merkitys terveydelle ja hyvinvoinnnille. Timo Eronen, liikuntalääketieteen erikoislääkäri.
12.00 Miten päihteet näkyvät kuopiolaisten nuorten elämässä tilastojen perusteella? Tiina Nykky, ehkäisevän päihdetyön koordinaattori, Kuopion kaupunki, Heidi Kolehmainen toiminnanjohtaja, Pohjois-Savon Syöpäyhdistys ry.

Mukana lisäksi noin 20 messuesittelijää.
Messuilla tarjolla myös terveysmittauksia!

Pehkun After Ski
2025-04-11 13:30 - 16:30 | Pehkubaari, Pehkuntie 457, TAHKOVUORI, 73310, Suomi
Pehkun legendaarinen After ski perjantaina ja lauantaina klo 13.30-16.30. Tule fiilistelemään, tanssimaan ja nauttimaan ainutlaatuisesta tunnelmasta – tämä täytyy kokea itse!
Vapaa pääsy, K-18.
Pehkun bilebussi
Jos et pääse paikalle suksilla, retkeillen tai muilla välineillä, Pehkun bilebussi vie sinut perille ja takaisin!

Meno: Piazzan edusta klo 13.00 » Pehkun parkkipaikka klo 13.30
Paluu: Pehkun parkkipaikka klo 16.45 » Karhu Pub klo 17.15
Hinta: 7€ / suunta (korttimaksu/käteinen, maksu bussissa).

Katso myös:

Rinteiden aukioloajat ja rinneliput
Livekeikat
Tahkon taksit

Kunkun Afterski
2025-04-11 16:00 - 19:00 | Kunkku, Tahkolaaksontie 6, TAHKOVUORI, 73310
Kunkku After ski rinteen juurella – DJ ja juhlakansa vauhdissa klo 16-19!
Tule jalan, suksilla tai mittarilla ja liity tiiviiseen tunnelmaan. Vapaa sisäänpääsy, K-18.

Laura Voutilainen – Enemmän kuin ääni -kirjakiertue
2025-04-11 18:00 - 22:00 | Ohjelmaravintola Maxim, Haapaniemenkatu 34, Kuopio, 70110, Suomi
Laura Voutilainen Ohjelmaravintola Maximissa perjantaina 11.4.2025.
”Mikä ihmeen kirjakiertue?! Se on myös lauluilta. Kirjani julkaistaan 25.3., tulevien viiskymppisteni kunniaksi.
Se ei ole mielestäni tavallinen elämänkerta jossa käydään läpi tekemisiäni vaan enemmänkin ihmisen kasvutarina tekojen takana.
Juttelen kirjan aiheista yleisön kanssa ja laulan laulujani näihin aiheisiin nivoutuen.
Tämä on jälleen uusi konsepti, joten lähdepä kanssani seikkailuun!!”
Rohkeasti äänen johdattamana omaa polkuaan kulkenut Laura avaa sydäntään ja antaa äänensä oman elämänsä tärkeille teemoille. Kiertueen konserteissa voimme kuulla ihmisen ilon ja surun hetkiä sekä rehellisiä ajatuksia naisen elämästä, ihmisyydestä ja rakkaudesta.
Show Dinner
Maksimoi keikkakokemuksesi yhdistämällä ruokailu esitykseen Ohjelmaravintola Maximissa. Osta illallislippu ennakkoon ja saat istumapaikat salissa koko illan ajaksi. Laadukas Show & Dinner menu tarjoillaan pöytään esityksen aikana.

Illallinen 45€ (ei sisällä tapahtumalippua)
Katso menu ja osta illallinen>

Aikataulu ja liput

Ennakkoliput 29,90€ (sisältää palvelumaksun), osta tiketti.fi>
Ovelta 35€, mikäli jäljellä
Maxim avautuu klo 16.00
Ovet saliin avataan klo 18.00
Illallinen klo 18.00
Showtime klo 19.00
Kesto noin 90min

Tapahtuman ikäraja K-18.

Rouva C.
2025-04-11 18:15 | Kuopion Kaupunginteatteri, Niiralankatu 2, Kuopio, 70600, Suomi
Minna Canthin nuoruusvuosista kertova näytelmä Rouva C. pohjautuu Minna Rytisalon Rouva C-romaanin pohjalta tehtyyn näyttämöversioon.
Tarina kertoo Minna Canthin elämästä ennen uraa yhteiskunnallisena vaikuttajana ja kirjailijana. Miten Canth luovi erilaisissa rooleissa tyttärenä, opiskelijana, vaimona ja ystävänä?
Esityskausi 11.9.–31.12.2025.
Liput

36 € peruslippu
34 € eläkeläiset, työttömät, opiskelijat, varusmiehet, alle 16-vuotiaat
32 € ryhmät (väh. 20 hlöä), pyörätuolit
Avustajat ilmaiseksi, mutta heilläkin on oltava paikkalippu
Hinnat sisältävät teatterin palvelumaksun 3,50 € / lippu. Palvelumaksut vaihtelevat ostopaikasta riippuen. Narikka on maksuton.
Osta liput>>

Näytelmä joka menee pieleen
2025-04-11 19:00 | Kuopion Kaupunginteatteri, Niiralankatu 2, Kuopio, 70600, Suomi
Menestyskomedia epäonnisesta ensi-illasta, jossa kaikki menee pieleen.
Pohjois-Savon Polytekninen draamaseura on vihdoinkin löytänyt ohjelmistoon heidän vahvuuksiinsa sopivan näytelmän, ”Murha Havershamin kartanossa”.
Kaikki on valmista, ja ensi-ilta voi alkaa. Mutta kaikki, mikä voi mennä pieleen, TODELLAKIN menee pieleen. Draamaseuran sinnikkäät ja nokkelat amatöörinäyttelijät tekevät kuitenkin kaikkensa, jotta ensi-illasta selvitään kunnialla – tai ainakin hengissä.
The Play That Goes Wrong on Lontoon Westendissä pisimpään pyörinyt komedia. Oliver-palkitun komedian on Lontoossa nähnyt kymmenessä vuodessa jo 1 658 707 katsojaa.
Näytelmä sai alkunsa näyttelijäopiskelijoiden (Henry Lewis, Henry Shields ja Jonathan Sayer) alun perin pubiin tekemästä murhakomediasta. Se kirjoitettiin teatterikoulun lopputyöksi, mutta suosion myötä se päätyi Iso-Britannian kiertueelle ja Westendiin. Sittemmin sitä on esitetty menestyksekkäästi yli kolmessakymmenessä maassa ja nyt vihdoin Pohjois-Savon Kuopiossa.
Näytelmä joka menee pieleen on fyysisen komedian, tarkan ajoituksen ja näyttelijäntyön juhlaa.
Liput

43 € peruslippu
39 € eläkeläiset, työttömät, opiskelijat, varusmiehet, alle 16-vuotiaat
35 € ryhmät (väh. 20 hlöä), pyörätuolit
Avustajat ilmaiseksi, mutta heilläkin on oltava paikkalippu
Hinnat sisältävät teatterin palvelumaksun 3,50 € / lippu. Palvelumaksut vaihtelevat ostopaikasta riippuen. Narikka on maksuton.
Osta liput>>

Freestyle Or Die – Freestyle kisat
2025-04-11 20:00 - 23:55 | Pannuhuone Gust. Ranin, Kauppakatu 25, Kuopio, 70100
On aika ottaa räppäreistä mittaa ja selvittää kenen freestylet kantaa pisimmälle, sillä Freestyle Or Die – Freestyle kisat ovat täällä taas!
Osallistujat kilpailevat räpäten toisiaan vastaan erinäisten aihealueiden ja haasteiden saattelemana, joten kyse ei ole perinteisestä battlesta. Kuka räppää parhaiten annetuista aiheista ja haasteista?
Kilpailujen tuomarina toimii tapahtuman yleisö, joten se on otettava haltuun ja omalle puolelleen. Kilpailuja säestää timmiin treenattu livebändi, joka soittaa sovitettuja versioita räppiklassikoista.
Levyjä pyörittää tuttuun tapaan DJRR ja mikrofonin takana isännöimässä häärii MC Niko Nova.
Voittaja saa palkinnoksi tapahtuman lipputulot itselleen!
Osallistuminen

Lähetä ”osallistun nimellä: (artistinimi)” viestinä Instagramissa tai Facebookissa tilille @funkkaataikkakuole tai sähköpostitse info@funkkaataikkakuole.com.

Liput 6 €, vain ovelta.

Dark Tranquillity + Moonspell + Hiraes
2025-04-11 20:00 - 23:55 | Sawohouse, Tarhakuja 1, Kuopio, 70780, Suomi
Sawohouse Undergroundissa nähdään Dark Tranquillity, Moonspell sekä Hiraes!
Ovet klo 20, showtime klo 21. K-18.
Liput

36,50 € ennakkoon
40 € ovelta, mikäli lippuja jäljellä
Osta liput>>

Tanssit: Rainer Bollström ja Henna Oraste & Graniitti
2025-04-11 20:30 - 23:55 | Kylpylähotelli Rauhalahti, Katiskaniementie 8, Kuopio, 70700, Suomi
Kylpylähotelli Rauhalahden perjantaitansseissa Rainer Bollström ja Henna Oraste & Graniitti. Karaoke Club R. Tanssit ja karaoke klo 20.30-01.
Liput 17 € (majoittujat 14 €).

Tähtitanssit: Teijo Lindström Orkestereineen
2025-04-11 21:00 | Kylpylähotelli Kunnonpaikka, Jokiharjuntie 3, Vuorela, 70910, Suomi
Kunnonpaikan Tähtitanssit perjantai-iltaisin, tule nauttimaan live-musiikista!
Orkesteri aloittaa klo 21:00, solisti klo 22:00. Tanssit jatkuvat puoleenyöhön saakka.
Liput 19€ ja hotellissa majoittuville 14€.

Retropop
2025-04-11 22:00 - 23:30 | Hophaus Tahko, Tahkonrinteenkatu 7, Tahkovuori, 73310
Hophaus Live: Retropop!
Suomipopin konkariyhtye – tiedossa varmat bileet.

Showtime klo 22:00, K-18
Vapaa pääsy, ravintola avoinna klo 02 saakka.

Katso myös:

Viikonlopun muut esiintyjät
Hophaus Tahko

Pasi ja Anssi
2025-04-11 23:30 | Ravintola Piazza, Sääskiniementie 560, TAHKOVUORI, 73310, Suomi
Piazzan perjantai: Pasi ja Anssi!

Liput 25€, sis. narikan | Ennakkoon Tiketistä
Ovet auki klo 22, showtime klo 23:30
K-18
Varaa VIP-pöytä?

Katso myös:

ExtremeRun Tahko 12.4.2025
Banked Slalom SM 11.-12.4.2025
Eero & HP Tour 11.-12.4.2025
Kaikki Tahkon tapahtumat
